《春怀》
明代·黎粤俊

丽日光辉满草堂，海风浓淡昼初长。山光渐遍芙蓉水，花气全过薜荔墙。

世事共看消短鬓，时名谁拟赋长杨。春来正与芳心合，纵酒行吟不觉狂。

作者简介：黎粤俊，字肩吾。增城人。明思宗崇祯间诸生，十四年（一六四一）参修县志。著有《绮树丛稿》。事见清黄登《岭南五朝诗选》卷四、清康熙《增城县志》卷首曾受益《崇祯辛巳序》。